І гэта не выпадковасць. Будаўнікі Шаркаўшчынскай ПМК-68 паказалі сваё высокае прафесійнае майстэрства не толькі ў сваім раёне, але і на ўзвядзенні шасцідзесяцікватэрных дамоў у Глыбокім і Браславе, фізкультурна-аздараўленчага комплексу ва Ушачах, сучаснай малочна-таварнай рабатызаванай фермы ў Верхнядзвінску. У апошні год, праўда, аб’ёмаў для будаўніцтва стала не хапаць. І таму прапанова чэшскай фірмы аб дапамозе ёй людзьмі і тэхнікай якраз аказалася да часу. Ужо выручаны 1 мільярд 200 мільёнаў рублёў, і ў чэрвені павінна дабавіцца яшчэ паўмільярда.